Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 721/13/4402	Levice, 4.3.2014
EEČ : 2-31-38-2014

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 156 odsek 1, odsek 2 písmeno a, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Levice
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
	pre prečin ublíženie na zdraví podľa § 156 odsek 1, odsek 2 písmeno a, odsek 3 písmeno c Trestného zákona s poukazom na § 139 odsek 1 písmeno c Trestného zákona a § 123 odsek 3 písmeno f Trestného zákona, ktorého sa mal dopustiť tým spôsobom, že     
	dňa XXXXX približne o 07.00 hod v priestoroch rodinného domu v meste XXXXX, okres Levice, na ulici XXXXX XXXXX XXXXX po verbálnej hádke a roztržke fyzicky napadol svojho brata XXXXX tým spôsobom, že ho nožom viackrát bodol a porezal na ľavom predlaktí a na hlave v oblasti tváre, čím mu spôsobil viaceré zranenia, a to reznú ranu nosa, bodnú ranu ľavej príušnej oblasti tváre, bodnú ranu ľavej strany tváre a reznú ranu ľavého predlaktia, ktoré zranenia si vyžadujúcu dobu liečenia a práceneschopnosti v trvaní 5 týždňov.

lebo obvinený nebol v čase činu pre nepríčetnosť trestne zodpovedný.

Odôvodnenie:
         Poverený príslušník Obvodného oddelenia PZ XXXXX Odboru poriadkovej polície Okresného riaditeľstva PZ v Leviciach (ďalej len „poverený príslušník PZ“) vydal uznesenie sp. zn. XXXXX zo dňa XXXXX, ktorým podľa § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku vzniesol obvinenie XXXXX, narodenému XXXXX v Šahách, okres Levice, trvale bytom XXXXX, XXXXX (ďalej len „obvinený“) pre prečin ublíženia na zdraví podľa § 156 odsek 1, odsek 2 písmeno a/ Trestného zákona s poukazom na § 139 odsek 1 písmeno c/ Trestného zákona, ktorého sa mal dopustiť na tom skutkovom základe, že dňa XXXXX približne o 07.00 hod v priestoroch rodinného domu v meste XXXXX, okres Levice, na ulici XXXXX po verbálnej hádke a roztržke fyzicky napadol svojho brata XXXXX tým spôsobom, že ho nožom viackrát bodol a porezal na ľavom predlaktí a na hlave v oblasti tváre, čím mu podľa lekárskej správy spôsobil 4 rezné rany a to reznú ranu nosa takmer amputačnú o dĺžke 5 cm, reznú ranu ľavého predlaktia o dĺžke 4 cm, reznú ranu ľavej časti tváre o dĺžke 1 cm a reznú ranu pod ľavou ušnicou o dĺžke 1 cm s dobou liečenia a práceneschopnosti podľa predbežnej lekárskej správy v trvaní 10 až 14 dní.
         Následne poverený príslušník PZ uznesením sp. zn. XXXXX zo dňa XXXXX pribral podľa § 142 odsek 1 Trestného poriadku do konania znalca z odboru zdravotníctvo a farmácia - odvetvie chirurgia a traumatológia z dôvodu posúdenia zranení poškodeného XXXXX (ďalej len „poškodený“) a uznesením sp. zn. XXXXX zo dňa XXXXX pribral podľa § 142 odsek 1 Trestného poriadku do konania znalcov z odboru psychiatrie k vyšetreniu duševného stavu obvineného. 
         S poukazom na závery znaleckého posudku číslo XXXXX zo dňa XXXXX, vypracovaného XXXXX ako znalcom pre odbor zdravotníctvo a farmácia - odvetvie chirurgia a traumatológia k zranenia poškodeného XXXXX, z ktorého vyplýva, že poškodený bol obmedzený v bežnom spôsobe života v trvaní do 5 týždňov s primeranou dobou liečenia a práceneschopnosti poškodeného v trvaní do 5 týždňov, utrpené zranenia u poškodeného zanechajú na tele poškodeného trvalé následky, pričom došlo k zohyzdeniu poškodeného, ako aj z poukazom na závery znaleckého posudku č. XXXXX vypracovaného XXXXX a č. XXXXX vypracovaného XXXXX ako znalcami z odboru psychiatria, z ktorého vyplýva, že rozpoznávacie schopnosti obvineného boli v čase spáchania skutku podstatne zníženie a ovládacie schopnosti vymiznuté v dôsledku duševnej poruchy obvineného, poverený príslušník PZ odstúpil na vec sa vzťahujúci spisový materiál Odboru kriminálnej polície Okresného riaditeľstva PZ v Leviciach, pretože z uvedených skutočností bolo zrejmé, že skutok pre ktorý bolo XXXXX vznesené obvinenie, je potrebné v ďalšom priebehu trestného stíhania trestnoprávne kvalifikovať ako prečin ublíženia na zdraví podľa § 156 odsek 1, odsek 2 písmeno a/, odsek 3 písmeno c/ Trestného zákona s poukazom na § 139 odsek 1 písmeno c/ Trestného zákona a § 123 odsek 3 písmeno f/ Trestného zákona, na ktorého vyšetrovanie je v zmysle § 202 odsek 2 písmeno a/ s poukazom na § 10 odsek 8 písmeno a/ Trestného poriadku vecne a miestne príslušný vyšetrovateľ Odboru kriminálnej polície Okresného riaditeľstva PZ v Leviciach.      
         Preskúmaním predloženého vyšetrovacieho spisu, zadováženými dôkazmi, výpoveďami obvineného, poškodeného a svedka, znaleckým posudkom z odboru zdravotníctva, odvetvie psychiatrie a ďalšími dôkazmi vykonanými v priebehu skráteného vyšetrovania ako aj následného  vyšetrovania  bolo dostatočne zistené a preukázané, že k stíhanému skutku došlo tak, ako je popísané vo výrokovej časti tohto uznesenia, tohto sa dopustil obvinený, pričom uvedený skutok napĺňa znaky skutkovej podstaty prečinu ublíženia na zdraví podľa § 156 odsek 1, odsek 2 písmeno a/, odsek 3 písmeno c/ Trestného zákona s poukazom na § 139 odsek 1 písmeno c/ Trestného zákona a § 123 odsek 3 písmeno f/ Trestného zákona. 
         Prečinu ublíženia na zdraví podľa § 156 odsek 1, odsek 2 písmeno a/, odsek 3 písmeno c/ Trestného zákona s poukazom na § 139 odsek 1 písmeno c/ Trestného zákona a § 123 odsek 3 písmeno f/ Trestného zákona sa dopustí ten, kto inému úmyselne ublíži na zdraví, tento čin spácha na chránenej osobe- blízkej osobe a spôsobí ním ťažkú ujmu- zohyzdenie.
Zo záverov znaleckého posudku XXXXX XXXXX vyplýva, že obvinený v čase spáchania uvedeného prečinu trpel duševnou poruchou a to paranoidnou schizofréniou, ktorá mala vplyv na rozpoznávacie schopnosti obvineného, ktoré znalci hodnotia ako podstatne znížené a jeho rozpoznávacie schopnosti boli v čase činu pod vplyvom duševnej poruchy vymiznuté, pričom pobyt probanda na slobode môže byť pre neho nebezpečný, preto znalci navrhujú uloženie ochranného psychiatrického liečenia ústavnou formou. Závislosť na alkohole alebo iných omamných látkach znalci nezistili. 
         Podľa § 23 Trestného zákona, kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.
         Podľa § 215 odsek 1 písmeno e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 
         S poukazom na závery znaleckého posudku znalcov z odboru zdravotníctva, odvetvia psychiatrie boli zistené skutočnosti uvedené v § 23 Trestného zákona, a preto som rozhodol tak, ako je to uvedené vo výrokovej časti tohto uznesenia.
         Vychádzajúc zo všetkých uvedených skutočností bolo potrebné rozhodnúť tak, ako je to uvedené vo výrokovej časti uznesenia, pretože obvinený v čase skutku v dôsledku duševnej poruchy bol nepríčetný a preto nebol trestne zodpovedný.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Jarábek
prokurátor